КРИВ ЈЕ

Што је:

Дана 15.05.2014. године око 21,50 часова, управљајући возилом марке и типа „Сеат Kордоба“ регистарског броја 579-Т-030, у стању тешког пијанства са концентрацијом алкохола у крви од 2,50 г/кг, а што одговара 2,65 промила, а што је противно одредби члана 174. став 1. и 2. Закона о основама безбједности саобраћаја на путевима у БиХ (Сл. гласник БиХ, број: 6/06, 75/06, 44/07, 84/09, 48/10, 18/13), иако је био свјестан да вожњом у алкохолисаном стању није способан за безбједно управљање возилом, и да таквом вожњом може угрозити јавни саобраћај и довести у опасност живот људи, пристао је на наступање такве посљедице и кретао се улицом Симе Шолаје из правца центра града у правцу насеља Ријека, општина Мркоњић Град, крећући се недозвољеном брзином од око 70 км/х на дијелу пута на којем је ограничење брзине 40 км/х, а што је супротно одредбама члана 44. став 1. Закона о основама безбједности саобраћаја на путевима у БиХ, усљед чега је пропустио уочити пјешака Г.Г. који се кретао на коловозу у алкохолисаном стању, па је предњим лијевим дијелом предњег браника ударио оштећеног који је од удара набачен преко поклопца мотора на предње вјетробранско стакло до предњег лијевог дијела крова, а затим пребачен преко крова на коловоз, усљед којег удара је оштећени Г.Г. задобио повреде у виду прелома костију главе, од којих повреда је код оштећеног на лицу мјеста наступила смрт.

Дакле, као учесник у саобраћају на путевима, није се придржавао саобраћајних прописа и тиме тако угрозио јавни саобраћај, да је довео у опасност живот људи, па је усљед тога наступила смрт једног лица.

Чимеје починио кривично дјело угрожавање јавног саобраћаја из члана 410 став 3 у вези са ставом 1 Кривичног закона Републике Српске, па се на основу наведеног законског прописа и прописа из члана 28, 32, 38 тачка 2) и члана 39 став 1 тачка 4) Кривичног закона Републике Српске